Skaldyrhovedstaden Nykøbing Mors har den 9. oktober forpremiere på østers- og muslingefiskeriet i Torvehallerne i København. Arrangementet markerer samtidig sæsonstarten på fiskeriet i Limfjorden, og det bliver med royal deltagelse i form af Prinsgemalen. Til forpremieren i Torvehallerne den 9. oktober kan besøgende få smagsprøver på de første østers og muslinger fra Limfjorden mellem klokken 10 og 12. Der vil også blive mulighed for at få viden om muslingefiskeriet i Limfjorden. Dagen efter den 10. oktober er der så premiere på østers- og muslingefiskeriet i Nykøbing Mors. Her vil der være gourmet-kokke, underholdning og musikalske indslag.

Referat:
Prinsgemalen deltager ved forpremieren for østers- og muslingefiskeriet i Limfjorden, når sæsonstarten fejres i København.